
[bookmark: nosaukums][bookmark: _Hlk78266130]“Būvniecības ieceres dokumentācijas izstrāde un būvdarbu veikšana objektiem “Ielu apgaismojuma izbūve Turaidas ielā posmā no Vaiņodes ielas līdz Baldones ielai”,  “Ielu apgaismojuma izbūve Naujenes ielā, Daugavpilī” un “Suņu pastaigu laukumu apgaismojuma izbūve””
identifikācijas Nr. DVP 2026/134


Daugavpils valstspilsētas pašvaldības iepirkuma komisija (turpmāk – Iepirkuma komisija) uz e-pastu iepirkumi@daugavpils.lv saņēma Pretendenta  (turpmāk – Pretendents) jautājumus iepirkumā “Būvniecības ieceres dokumentācijas izstrāde un būvdarbu veikšana objektiem “Ielu apgaismojuma izbūve Turaidas ielā posmā no Vaiņodes ielas līdz Baldones ielai”,  “Ielu apgaismojuma izbūve Naujenes ielā, Daugavpilī” un “Suņu pastaigu laukumu apgaismojuma izbūve””, identifikācijas Nr.DVP 2026/134, (turpmāk – Iepirkums).
Iepirkumu komisija izskatīja uzdotus jautājumus un sniedz šādas atbildes:
1.jautājums:
Saskaņā ar nolikuma 12.1. punktu projektēšanas darbu izpildei ir paredzēts 2 mēnešu termiņš. Mēs uzskatām, ka šis termiņš nav pietiekams, jo:
· tehnisko noteikumu saņemšana no dažādām institūcijām var aizņemt līdz 30 dienām,
· projekta saskaņošana ar iesaistītajām pusēm arī var aizņemt līdz 30 dienām,
· papildus nepieciešams laiks grafiskās un tehniskās dokumentācijas izstrādei.
Ņemot vērā minēto, lūdzam pārskatīt projektēšanas darbu izpildes termiņu un noteikt reālistisku termiņu — 4 mēnešus.

1.atbilde:
	Pasūtītājs ir izvērtējis Jūsu jautājumā norādītos argumentus un informē, ka iepirkuma dokumentācija šajā daļā netiks grozīta.
	Nolikuma 12.1. punktā noteiktais būvniecības ieceres dokumentācijas izstrādes termiņš ir noteikts, izvērtējot iepirkuma priekšmeta raksturu, paredzēto darbu apjomu un sarežģītības pakāpi. Iepirkuma priekšmets paredz salīdzinoši neliela apjoma ielu apgaismojuma izbūves risinājumu izstrādi, nevis sarežģītu vai unikālu inženierbūvju projektēšanu. Līdz ar to Pasūtītāja ieskatā divu mēnešu termiņš ir pietiekams kvalitatīvai būvniecības ieceres dokumentācijas izstrādei.
	Vienlaikus vēršam uzmanību, ka līguma projektā jau ir paredzēti mehānismi tādu apstākļu novēršanai, kas nav atkarīgi no Izpildītāja un var ietekmēt projektēšanas termiņu. Atbilstoši līguma projekta 3.3. punktam līguma izpildes termiņā netiek ieskaitīts:
· tehnoloģiskais pārtraukums;
· būvniecības ieceres publiskās apspriešanas norises laiks (ja tāda nepieciešama);
· ietekmes uz vidi procedūras norises laiks (ja tāda nepieciešama);
· būvniecības ieceres dokumentācijas izskatīšanas laiks būvvaldē līdz tās akceptēšanai.
	Savukārt līguma projekta 3.7. punktā ir paredzēta iespēja Pusēm rakstveidā vienoties par tehnoloģisko pārtraukumu vai termiņa pagarinājumu objektīvu un iepriekš neparedzamu apstākļu gadījumā, tostarp, ja nepieciešama papildu risinājumu izstrāde un saskaņošana, atzinumu vai atļauju saņemšana, īpašumtiesību jautājumu risināšana, valsts vai pašvaldību institūciju pieņemtie lēmumi, nelabvēlīgi klimatiskie apstākļi vai citi no Pušu gribas neatkarīgi apstākļi.
	Līdz ar to Pasūtītājs ir paredzējis samērīgu regulējumu gadījumiem, kad projektēšanas procesu objektīvi ietekmē ārēji apstākļi, kurus Izpildītājs nevar ietekmēt.
	Ņemot vērā iepriekš minēto, Pasūtītājs uzskata, ka nolikumā noteiktais projektēšanas darbu izpildes termiņš ir objektīvi pamatots, samērīgs un nodrošina vienlīdzīgu konkurenci visiem pretendentiem, tādēļ iepirkuma dokumentācija šajā daļā netiks grozīta.

